"Setswana Puo ya Gae (HL)/P2 15 DBE/Ngwanaitseele 2018 NSC POTSO 10: POTSO YA TLHAMO MASEGO – G Mokae Bapisa thuto e e fitlhelwang mo pading e, le e re itemogelang yona mo dikolong gompieno. Tshegetsa karabo ya gago ka ditiragalo go tswa mo pading e. Boleele jwa tlhamo e nne mafoko a a ka nnang 400-450. [25] POTSO 11: DIPOTSO TSE DIKHUTSHWANE MASEGO – G Mokae Buisa nopolo e e latelang, mme o arabe dipotso. NOPOLO C Bobedi bo dutse kwa pele mo ntlolehalahaleng e e mabono e, ya mabonebone; gareng ga borradipolotiki ba ba maatla lefatsheng, baitsegi ba ba tshamekang mo ditshwantshong, mme madulo a bona a sa ba rone le go le gonnye. Kwa pelepele, gareng ga bagapi ba bangwe ba difoka tsa Nobel, go dutse lekau le e seng kgale le fetile dingwaga di le somaamane. Lekau le le lebegang le, le apere 5 hempe ya mosego wa setso sa Maaforika, 'dašiki'; eo le kopileng go e rokelwa tsatsi le, go le gopotsa rraagwe-thoko wa lona; mongwe wa metheo ya botshelo jwa gagwe. Sebaka sa gagwe sa go amogela sefoka seo bontsi bo yang badimong bo se eletsa sa fitlha, mme a gata a gatoga go ya kwa molomong wa go bua. A o tsholeletsa kwa godimo go fitlhela seemo sa gagwe se se ilang monyo, mme a simolola go bua: 10 'Maloko a komiti ya Nobel a a tlotlegang; ditlhogo tsa dinaga tse di farologaneng tsa lefatshe tse di tlotlegang; borre le bomme ba ba tlotlegang; ke sitwa go bona mafoko a go le bolelela ka foo ke ikutlwang motlotlo ka teng go bo ke segofadiwa ka sefoka se.' 'Ke raragana leleme ke tlotlo e ka gonne ke gopola gore go na le banna le basadi ba ba maboko a a gaisang a me, ba ba ka se ronweng ke go tlotlomatswa jaana.' 15 'Kwa gae re bua gore 'motho ke motho ka batho'. Ka jalo, ke tlhakanela sefoka se le batho ba ba mmalwa ba ba ntirileng se ke leng sona gompieno'. 'Bangwe, ka go tlhoka lesego, ba setse ba fetile mo lefatsheng leno, fela, kwa ba leng teng, ke solofela gore ba a nkutlwa. Bona ke rre le mmemogolo Kgabo le Goabaone Motsepe, kgaitsedie rremogolo 20 MmaSontaga, rre-thoko wa me, yo o nkgodisitseng jaaka ngwana wa gagwe wa madi, a nthata; Vusi Mgoma, le mongwe wa balwela-kgololosego wa naga ya me yo a sa tlotlomatswang, Sol Lazar.' 'Ke ne ka segofatswa go nna le bona mo botshelong jwa me le mo lesikeng la me.' 'Borre le bomme ba ba tlotlegang, fa gompieno ke lebega ke na le phitlhelelo e e kwa 25 godimo mo matlhong a lona, ke ka go bo ke eme magetleng a batho ba bagolo ba, mme ke gogelwa godimo ke letsogo le le boitshepo la Modimo …' 'Ka lesego, ba babedi ba 'magetla a me Modimo o sa ntse a sa ba nkadimile, mme gompieno ba na le nna fa go tlhakanela motsotso o wa tlotlo le nna …' Kwalololo e ileditswe Phetla"